lflage/wiki-talks huggingface dataset:
Descusión:Reino de Murcia

message: Estoi que, ta evitar as muitas vegatas que caldrá sacar enlaces enta ista pachina de desambigación, que caldría tresladar ista pachina enta Reino de Murcia (desambigación) y reservar Reino de Murcia ta o reino que fació parte d'a Corona de Castiella. No creyes?. Agora mesmo ya i rendrezan 14 pachinas... Ye una d'as pachins de desambigación mas enlazatas y ixo mos fa baixar muito a puntuación, que agora ye prou buena. --Manuel Trujillo Berges 17:54 23 feb 2011 (UTC)
replies: text: Soi treballando en l'afer. Si no he feito enantes l'articlo sobre esto ye porque tiengo o problema con Taifa de Murcia que en as atras wikis ye un solo articlo yo lo faría en tres articlos. Por ixo prefiero encomenzar con a desambigación y fer l'articlo d'o "reino" cristián de Murcia y un día d'inspiración faré l'articlo d'a Taifa de Murcia, divisible en tres.--EBRO 18:18 23 feb 2011 (UTC)
replies: text: :Pero no caldría ni revisar ixos 14 articlos ni tornar-se a revisar dimpués de tiempo en tiempo ta fer-ie mas correccions en os nuevos articlos que se farán de fer-se como te deciba. Para cuenta que os títols d'os articlos cal que sigan o mas simples posible, ta evitar ixas situacions. Un eixemplo. Bi ha quantas ciudats ditas "Valencia", pero ye platero que ta nusatros Valencia ye ista. No caldría fer un articlo titulato Valencia (Valencia) y fer que Valencia estase una pachina de desmabigación, porque no nomás caldría cambeyar cientos de enlaces ya existents sino que amás en l'esdevenidero qualsiquiera que faciese un articlo a on se charrase de Valencia l'adrezaría a Valencia, mai a Valencia (Valencia), con a quala cosa habría cientos de enlaces enta una pachina de desambigación que caldría cambeyar de contino. Fer-lo como lo fas estoi que ye una inversión de tiempo no productiva... --Manuel Trujillo Berges 18:33 23 feb 2011 (UTC)
thread_title:  Metodolochía
Descusión:Sant Fulgenci

message: Ta qué un nombre en castellán?. Si ye un exotoponimo aragonés ha d'estar Sant Fulgencio; si no, Sant Fulgenci. --Manuel Trujillo Berges 16:29 24 feb 2011 (UTC)
replies: text: Ye una zona de difícils decisions toponimicas. :). A comarca estió historicament catalanoparlant, pero fa 2 u 3 sieglos se castellanizó de fueras de Guardamar del Segura. Bi ha bells toponimos que talment se remonten a la fase castellanoparlant, como creigo que ye o caso de Torrevieja, y por ixo los toponimos d'esta comarca los encomienzo a fer en castellán y si dimpués se troba un exotoponimo en aragonés, se cambea, u si o toponimo catalán ye más antigo, pos tamién se puet cambear.--EBRO 16:32 24 feb 2011 (UTC)
replies: text: :Pos en ixo no soi d'alcuerdo. Porqué no meter o toponimo en alemán u en chinés?. Tienen a mesma relación con o puesto que o toponimo en castellán, que amás en emplegar-lo mos arrengleramos con una opción politica muit concreta, o blaverismo. Por a descusión, veigo que no bi ha fuents t'acreditar un exotoponimo aragonés, asinas que en aplicación d'os principios chenerals que femos servir ta totz os puestos, encluyendo-ie o País Valencián, tresladaré enta o toponimo en catalán. Si se troba un exotoponimo en aragonés, y quan se trobe, alavez tresladeremos enta ixe toponimo. --Manuel Trujillo Berges 18:16 24 feb 2011 (UTC)
replies: text: ::Bueno, tampoco ye que me importe guaire posar-lo en cast u en cat porque n'esta comarca castellanoparlant bi ha toponimos oficials en catalán y faríanos servir una toponimia regulata por organismos oficials u institucions. Yo quereba dicir d'estos toponimos oficials en catalán que, beluns son antigos y belatros igual pueden estar traduccions de toponimos recients en castellán feitas en ambients de defensa d'a luenga catalana. No creigo que por posar os toponimos recients en castellán faigamos chuego a los blavers, quasi igual de vomitivos que os de FACAO, pero en tot caso tampoco pasa res si los posamos totz en catalán y asinas totz d'alcuerdo.--EBRO 21:29 24 feb 2011 (UTC)
thread_title:  San Fulgencio?
Descusión:Chentilicios en aragonés

message: Este tema ye dificil, pa poder treballar millor con a función pachinas que i enlazan he cambeau o campo de chentilicio en as plantillas de municipio d'Aragón y localidat d'Aragón, as atras plantillas de municipios y localidatz que no son aragonesas seguirán enlazando ta chentilicio a secas.--EBRO 14:48 12 mar 2011 (UTC)
replies: text: Hue de nueitz meteré en articlos chentilicios de lugars de l'Alto Galligo, que he trobau unos libros y en tiengo prous :-P --Willtron (?)  14:54 12 mar 2011 (UTC)
replies: text: :Bien, Ebro, ye l'enlace que bi ha d'haber. --Manuel Trujillo Berges 15:16 12 mar 2011 (UTC)

message: Como ya sabemos muitos chentilicios en aragonés s'han perdito, y en os lugars d'Aragón castellanizatos son de muit dificil documentar. Por l'inte en a plantilla creigo que o més fácil ye posar o chentilicio actual en castellán, pero me s'ocurre que en a sección de toponimia podríanos posar cómo se readapta a l'aragonés un chentilicio actual d'un aria antigament aragonesoparlant. Un exemplo en Torrillo:
replies: text: Pos no, Ebro. Si no conoixemos o chentilicio, pos no se mete, mesmo que si no conoixemos a población, l'altaria u o santo patrón. Ta veyer como ye o chentilicio en castellán nomás cal vesitar un atro prochecto, que ye en ixa luenga, pero no cal asperar trobar astí cómo se diz o chentilicio en castellán, en una Biquipedia escrita en aragonés. --Manuel Trujillo Berges 00:34 13 mar 2011 (UTC)
replies: text: :Ublidaba decir que menos encara quan tu mesmo acabas de cambear en a plantilla l'enlace dende chentilicio enta chentilicio en l'aragonés. Cómo entender que dezaga de "chentilicio en l'aragonés" se diga "en castellán"?. --Manuel Trujillo Berges 00:36 13 mar 2011 (UTC)
replies: text: ::Si, ye verdat, ixo mesmo lo veyeba problematico. ¿ Alavez habremos de deixar ixa casiella en blanco si no sabemos o chentilicio en aragonés ?.--EBRO 00:44 13 mar 2011 (UTC)

text: :Cómo s'habría d'escribir o chentilicio d'os habitants de l'antigo Quinyón d'a Partaqua en a nueva grafía, "partaqües" u "partaqüés"??? En grafía antiga yera "partacués" --Willtron (?)  10:22 13 mar 2011 (UTC)
replies: text: ::Parando cuenta de que nusatros aplicamos a vriant con accentos, "partaqüés", no?. --Manuel Trujillo Berges 10:25 13 mar 2011 (UTC)
thread_title:  Sobre os chentilicios en arias castellanizatas 

message: Un pdf sobre os chentilicios en Aragón , pa prener-los criticament, sobre tot os rematatos en -ense, y atros dos pdfs con chentilicios d'o Xiloca , .--EBRO 07:36 13 mar 2011 (UTC)
thread_title:  Vinclos sobre chentilicios
Descusión:Euna

message: Qui marcaba o nombre como "Enna" yera Ebro, en ista edición. Caldría que decumentase o nombre como exotoponimo... --Manuel Trujillo Berges 12:42 15 mar 2011 (UTC)
replies: text: Pues istas cosas caldría decumentar-las quan se troben... si no pasa isto.. :-S --Willtron (?)  12:46 15 mar 2011 (UTC)
replies: text: :Yo o de Enna lo heba leito en os indices onomasticos de Sant Chuan d'a Penya. F.Nagore diz que en a versión catalana ye Euna. Como a vegatas os autors meyevals que transcribiban o leyeban textos confundiban a n con a u, (en o texto pasa esto con "Landas de Tolosa" y Lauds de Tolosa), y me dicioron que este mesmo autor confundió u no interpretó bien a confusión grafica con a u de Bartolomeua y interpretó Bartolomena, veigo que ixe Enna ye una error grafica. En a versión catalana d'o libro escribiban Euna, en catalán popularment se puet vocalizar a -l- n'estas situacions.--EBRO 17:02 7 nov 2011 (UTC)
thread_title:  Elna / Enna
Descusión:Juan Francisco Cristóbal Luis Fernández de Híjar y Fernández de Heredia

message: O nombre "Juan Francisco Cristóbal Luís Fernández de Íxar y Fernández de Heredia" ye metat en castellán metat en aragonés cn errors d'ortografía en as dos luengas. "Juan Francisco Cristóbal" ye castellán, "Luís" ye castellán mal escrito (=Luis), "Fernández" ye en castellán, "de Íxar" ye aragonés con falta d'ortografía (=d'ïxar), y "Fernández de Heredia" ye castellán. Sería acceptable meter-lo de raso en aragonés como "Chuan Francisco Cristoforo Loís Ferrández d'Íxar y Ferrández d'Heredia" u meter-lo de raso en castellán como "Juan Francisco Cristóbal Luis Fernández de Híjar y Fernández de Heredia" , pero mai ixa solución a meyas con faltas d'ortografía en as dos luengas. Ixo son cosas a on cal parar muita atención. --Manuel Trujillo Berges 08:31 20 mar 2011 (UTC)
replies: text: Son temas complexos porque en os primers textos meyevals trobo Ferrández de Íxar dimpués trobo Fernández de Íxar pa rematar en Fernandez de Híjar. O uso d'o toponimo Íxar se prolongó més que atros toponimos aragoneses porque o castellán dica o sieglo XVII u XVIII (no recuerdo) por o menos pronunciaba a xe, y dimpués siguió escribindo-la en Mexico, Oaxaca y creigo que tamién en Íxar, que encara se vei en as actividatz d'asociacions locals de tinte conservador u institucional que no conoixen l'aragonés (creigo que una confrairía lo escribe). Iremos precisando os nombres con referencias escritas. Yo creigo que enantes d'o sieglo XVI se pueden escribir os apellitos y nombres en aragonés, en o sieglo XVII no se y dende o sieglo XVIII los nombres d'os nobles los escribiría en castellán de fuera d'os que conserven nombres en aragonés. Os atros casos igual ya son faltas d'ortografía.--CORREU 08:38 20 mar 2011 (UTC)
replies: text: :Ayere charrabamos chusto con Will d'ixo, de que mos cal ya una politica de nombres de pachinas, ta casos como iste. Ta yo, as opcions son tres: en primeras, si bi ha bella fuent, o nombre que indique ixa fuent. En iste articlo no se'n mencionan. En segundas, cal optar por una d'ixas dos opcions: nombre en castellán que será fácl que sía o nombre que se trobe en as fuents escritas (que estan en castellán y no en aragonés) y nombre en aragonés. Pero en totz dos casos cal fer servir os nombres en as suyas respectivas grafías normalizatas, como se fa en qualsiquier texto scientifico (y la Biquipedia, que ye una Enciclopedia, en ye). Pero mai fer servir idiomas mixtos y amás con faltas d'ortografía en as dos luengas. --Manuel Trujillo Berges 09:38 20 mar 2011 (UTC)
thread_title:  Nombres de presonalidatz em aragonés y en castellán
Descusión:Imperio Ruso

message: On these two pages, published a letter from the Chief Heraldry Master of Russia. It is dated 2006. http://www.rus-deco.com/vp/JS-Lib/CustomerSites/Common/view_larger.htm?src=http%3A%2F%2Fwww.rus-deco.com%2F510_500_csupload_20087015.jpg%3Fu%3D553230982
 
http://www.rus-deco.com/vp/JS-Lib/CustomerSites/Common/view_larger.htm?src=http%3A%2F%2Fwww.rus-deco.com%2F514_500_csupload_20087025.jpg%3Fu%3D3016084680
replies: text: At the present moment is initiated his replacement to this picture without a single mistake and the author's portrayal: http://commons.wikimedia.org/wiki/File:Greater_Coat_of_Arms_of_the_Russian_Empire_1700x1767_pix_Igor_Barbe_2006.jpg Earlier, the authors insisted on the presence of yellow in the figure dies with his name. For VIKI author has made an exception. However, the file with a yellow bg can remain - it has more resolution. References to it are optional for connoisseurs. http://commons.wikimedia.org/wiki/File:Greater_coat_of_arms_of_the_Russian_empire_IGOR_BARBE_1500x1650jpg.jpg All files are located here: http://commons.wikimedia.org/wiki/Category:Greater_Coat_of_Arms_of_the_Russian_Empire 
THNKS!
Barbe Igor (talk) 09:45, 24 March 2011 (UTC)
Errors are very much ... The work was conducted 1.5 years. Important task of work - fixing bugs and improving the drawing.
Let's start ...
1. How many roses in the arms of Finland (official Blason)? Should be eight, but in the old figure of seven.
2. Where directed Halberd in the arms of Yaroslavl? (Must be directed upward, and at the old figure, it is directed downward).
...........
30. What color is the lining of the Astrakhan crown? (should be green, and figure on the old lining is red.)
Thank you!
In any case, thank you for your sincere attention to matters of heraldry.
Read more references to a letter from the Chief Heraldry Master of Russia.
Best regards!
Igor Barbe
thread_title:  Greater Coat of Arms of the Russian Empire 1882-1917 (mass replacement)
Descusión:José Luis Violeta

message: En a pachina web d'a LFP no surte en a plantilla d'o R. Zaragoza, ¿puet estar que chugase en o R. Zaragoza B
replies: text: En a GEA dicen que no: Debutó en el primer equipo aragonés el 15-IX-1963, en Pontevedra, y actuó hasta la temporada 1976-77. Chugando amás en a selección espanyola, no estoi que chugase en un filial. Como yo de fútbol no entiendo guaire, para cuenta que o suyo nombre no siga bella cosa como "José Luis" u bella embotata, --Manuel Trujillo Berges 16:04 6 abr 2011 (UTC)
replies: text: :Ya pero yo deciba en a temporata 1960/61, y en GEA tamién dicen "ingresó en el Real Zaragoza en la temporada 60-61" y no trobo garra refencias d'a suya partecipación con o primer equipe. Por ixo creigo que puet estar que ixa temporata chugase en o filial.--Cembo123 17:51 6 abr 2011 (UTC)
replies: text: ::Ah, ixo sí, d'os textos d'a GEA yo deduzco que dica 1963 yera en o filial, no?. Ixo lo puet consultar Will, que estoi que tiene bell libro sobre as plantillas d'o equipe. --Manuel Trujillo Berges 18:13 6 abr 2011 (UTC)
replies: text: :::A primera temporada que chugó en o primer equipe d'o RZ estió en a 1963/64 seguntes o suplemento d'o 75 cabo d'anyo d'o RZ d'o Heraldo d'Aragón. De seguras que as temporadas anteriors chugaría en categorías inferiors d'o equipe --Willtron (?)  21:25 6 abr 2011 (UTC)
thread_title:  Temporata 1960/1961
Descusión:Macizo de Cotiella

message: (Pa quan se publique) ayere deciban en a cena de Nogara que s'ha domumentato en a Ribagorza Meya a variant toponimica Cotiasa, d'alcuerdo con a fonetica d'o ribagorzano antigo con s sonora < -ll-.
replies: text: Bien, pero ixo caldrá decumentar-lo con referencias... a "cena de Nogará", con totz os respectos, dica hue me pareixe que no ye una fuent valida XDD --Willtron (?)  10:34 16 abr 2011 (UTC)

message: D'acuerdo con la Guía Fisica d'España d'Alianza Editorial la sierra a on que se troba Cotiella se diz Sardanera. En atros mensaches sobre la Sierra d'a Monchoya ya s'ha dito que en l'Alto Aragón no bi ha un uso tradicional de la parola macizo en los toponimos. L'uso de macizo de deriva d'ambients academicos y lo han transmeso los medios de comunicación y las obras d'excursionistas. Hemos de mirar mes información pa veyer l'uso de lo toponimo Sardanera.--EBRO (descusión) 10:10 22 ago 2016 (UTC)
thread_title:  Sierra de Sardanera
Descusión:Abenozas

message: En veyendo a etimolochía d'o lugar y en aplicación d'as norms de l'ACAR, estoi que cal escrebir "Abenozas", tanmto si ye d'etimolochía desconoixita, como si ye d'orichen arabe como si provién d'o latín "ebenus". Quala ye a razón ta que s'haiga escrito con v?. --Manuel Trujillo Berges 18:11 17 abr 2011 (UTC)
replies: text: M'auto-respondo: en veyendo o historial de cambeos de grafía, estoi que ye una error mía, faré o treslado inverso. --Manuel Trujillo Berges 18:14 17 abr 2011 (UTC)
thread_title:  Avenozas u Abenozas?
Descusión:Musica

message: Documentación musicolochica aragonesa dende l'anyo 1440-1495  n'estos textos podemos veyer nombres d'instrumentos en aragonés meyeval, denominacions de tipos musicos y os verbos referents a la musica como tanyer en o suyo contexto, ixo sí a transcripción no ye guaire buena, que a ç de dulçaina la interpretan como c como si estase k.--EBRO 21:33 24 abr 2011 (UTC)

message: En lo libro d'Alwin Kuhn, muito anterior a las prebatinas d'estandarización de los anyos 1970, posan lo eixemplo que en cheso se diz musIca con U. En quasi totz los puestos se debe dicir con u, la forma con o s'ha puesto documentar en l'aria de la Fueva y Viello Sobrarbe, pero no s'ha de dar una imachen que escribir en aragonés ye cambiar las vocals pa dar una imachen d'una luenga diferent, estas presuntas diferencias no definen la fonetica aragonesa. Como ya sabetz mosica se puet dicir en qualsiquier puesto como vulgarismo en castellán, en castellán d'Aragón y de fuera d'Aragón. Y precisament en castellán d'Aragón existe lo residuo aragonés musiqueta con u. Por coderencia paradigmatica habríanos d'escribir musica por estar la vocal orichinal en latín y porque escribimos musa y museu. Tamién en aragonés meyeval escribiban musica, y tamién he visto que lo escribiban en la revista Orache en los anyos 80. Pa dicir qui se dedica la musica s'habría d'escribir tanto musico como musicaire con u.--EBRO (discusión) 07:40 10 may 2012 (UTC)
thread_title:  Escribir musica
Descusión:Roan

message: Pos ixo, ye que en no veyendo-se en l'articlo garra referencia sobre ixe presunto exotoponimo en aragonés y estar feito por un usuario anonimo tiengo prous dandalos que no siga una copia d'o exotoponimo en castellán. --Manuel Trujillo Berges 09:46 26 abr 2011 (UTC)
replies: text: Yo estoi que sí que'n ye, una copia d'o toponimo castellán :-S --Willtron (?)  10:22 26 abr 2011 (UTC)
replies: text: :Creigo que si que existe. Ya miraré estos dos días a veyer d'on lo ha puesto sacar l'anonimo, si ye que conoixe os inventarios aragoneses, por El Lexico Comercial Aragonés de Sesma Libano u bell texto asinas, dando-li o beneficio d'a duda.EBRO
replies: text: ::En o libro d'o lexico comercial aragonés dicen que en Zgz s'escribiba Roan.--EBRO 19:23 13 may 2011 (UTC)
replies: text: :::Para cuenta que puet estar una confusión con a Casa de Rohan, que no tien garra relación con O sinyor d'os aniellos...XD... --Manuel Trujillo Berges 19:27 13 may 2011 (UTC)
replies: text: ::::Especifican que son teixitos u panyos que provienen de Roan, Normandía. Tamién en Sangüesa escribiban Roan .--EBRO 21:52 13 may 2011 (UTC)
replies: text: :::::Alavez bien, pero caldría adhibir as referencias en o cuerpo de l'articlo. --Manuel Trujillo Berges 22:02 13 may 2011 (UTC)
thread_title:  Bi ha referencias ta o exotoponimo?
Descusión:Baños de Ebro

message: O dandalo ye sobre si o títol actual de l'articlo como Baños de Ebro ye un exotoponimo en aragonés (alavez habría d'estar en a grafía de l'ACAR como Banyos d'Ebro) u si ye simplament un toponimo en castellán (alavez o nombre tamién ye mal, y habría d'estar con o suyo nombre en vasco seguntes a politica de toponimos d'a Biquipedia. En qualsiquier caso, o títol actual ye mal y no bi ha en l'articlo garra referencia d'a posibilidat d'un exotoponimo. --Manuel Trujillo Berges 22:26 26 abr 2011 (UTC)
replies: text: O problema con totz istos toponimos de Alava ye dica a on plega a zona de parla castellana y a de parla vasca... en iste caso como ye Riocha Alavesa metébanos os toponimos en castellán porque a luenga que se i parla ye o castellán. Cal definir millor que femos con os municipios alaveses :-S --Willtron (?)  22:41 26 abr 2011 (UTC)
thread_title:  Ye un exotoponimo en aragonés?
Descusión:Domingo

message: Pensaba que seteno (7º) s'escribiba siempre sin diftongo, pero mirando en google lo i veigo tamién en versión no diftongada. Iba a cambiar totz pero debant d'a dubda m'aturo. Sabetz si se troba en parlas patrimonials u aragonés meyeval a forma sieteno? Si no, estoi que cal cambiar-lo ta seteno (igual que siet->setanta).--Juan Pablo 20:07 1 may 2011 (UTC)
replies: text: Yo siempre heba escrito "sieteno", diftongau... pero no sé decir-te porqué, me sonaba d'haber-lo visto en bell puesto, pero no sé a on... igual ye mal eh... --Willtron (?)  20:43 1 may 2011 (UTC)
replies: text: :Lo escribo aquí, que ye relacionau, con uiteno pasa o mesmo, igual que uitanta (formas con accento en a segunda silaba), pareixería que ha d'estar uiteno, pero si existe sieteno, alavez tamién puede que exista ueiteno. Aquí encara ye mas dificil de seguir o bayo, porque ueito ye quasi disapareixiu de l'aragonés vivo patrimonial.--Juan Pablo 20:47 10 may 2011 (UTC)
thread_title:  sieteno / seteno
Descusión categoría:Castiellos de Zaragoza

message: Sobre ista categoría, tengo prous comentarios. Dica agora todas as categorizacions de temas d'Aragón se son fendo nomás que por comarcas y no por provincias, que ye una claseficación prou diferent (a títol d'eixemplo, a Chacetania se troba en dos provincias, Zaragoza y Uesca). Amás, a categoría "Castiellos de Zaragoza" habría de tener os castiellos d'a ciudat de Zaragoza, y os castiellos d'a provincia de Zaragoza habrían d'estar en una categoría de "Castiellos d'a provincia de Zaragoza". Dica agora no m'heba ficau en as categorías de castiellos, que nomás treballé una mica as categorías d'ilesias d'Aragón. Fer una categorización rigorosa ye prou canso. --Manuel Trujillo Berges 09:29 4 may 2011 (UTC)
replies: text: Si, habrá d'estar Castiellos d'a provincia de Zaragoza, n'este caso. Esta tarde lo arreglaré.EBRO
replies: text: :No cal, Ebro, que ista tarde si puedo me meteré a acotraciar tot o tema de molimentos, prenendo como modelo as ilesias. --Manuel Trujillo Berges 10:41 4 may 2011 (UTC)
thread_title:  Preguntas
Descusión categoría:Castiellos d'Aragón

message: Cito o texto d'a ORDEN de 17 de abril de 2006, del Departamento de Educación, Cultura y Deporte, por la que se aprueba la relación de Castillos y su localización, considerados Bienes de Interés Cultural en virtud de lo dispuesto en la disposición adicional segunda de la Ley 3/1999, de 10 de marzo, del Patrimonio Cultural Aragonés, que diz:
Ye decir, ye prou esclatero que totz y cadaguno d'os castiellos, fortificacions y recintos fortificatos d'Aragón son Biens d'Intrés Cultural, en declaración chenerica. --Manuel Trujillo Berges 10:58 4 may 2011 (UTC)
replies: text: Ah!... alavez bien... no lo sabeba yo isto... quite a categoría porque pensaba que bi habría castiellos que no yeran BICs :-P --Willtron (?)  12:10 4 may 2011 (UTC)
replies: text: :Por ixo ye millor dixar esclatero o porqué, que asinas no caldrá tornar a parlar-ne...XD.... --Manuel Trujillo Berges 12:13 4 may 2011 (UTC)
thread_title:  Todos os castiellos d'Aragón son Biens d'Intrés Cultural
Descusión categoría:Bispes d'Aragón

message: Y en istas categorías de bispes me cal encara treballar a deseparación entre os "bispes d'Aragón" (ye decir, os aragoneses que han estato u son bispes) y os "bispes en Aragón", ye decir, os bispes que han estato titulars d'una seu bispal en Aragón. Se puet asinas categorizar a un bispe simultaniament como "bispe en Aragón" y como "bispe d'Aragón". I ixo ta arcebispes, cardenals, etc. --Manuel Trujillo Berges 13:29 4 may 2011 (UTC)
replies: text: Igual millor que "Bispes en Aragón" podría estar "Bispes en diocesis d'Aragón" u bella cosa asinas no? que queda una miqueta mas claro y se veye mas a esferencia :-P ... sí, ye o mesmo que con por eixemplo "politicos d'Aragón" que tampoco no son totz aragoneses... y cosas asinas... encara que ixo se resuelve decindo a institución "en as Cortz d'Aragón", "en X"... en iste caso en a "Diocesis de X" --Willtron (?)  13:50 4 may 2011 (UTC)
replies: text: :Si, esto de Bispes en (diocesis d')Aragón se podrá estrapolar a los bispes aragoneses que han estato bispes u arcebispes en diocesis de Catalunya u Valencia, (u como Francisco Peralta Ballabriga, diocesis vascas). Un F.P.B estaría en as categorías de Bispes d'Aragón y Bispes en diocesis d'o País Vasco. D'esta traza deseparamos os bispes como cargos politicos En Aragón y os bispes por orichen etnico aragonés u D Aragón.--EBRO 14:23 4 may 2011 (UTC)
replies: text: ::Pos sí, ye millor como diz Will, "bispes en diocesis d'Aragón". Y efectivament, l'obchectivo de deseparar unos y atros ye esfereciar os casos en que un aragonés ye bispe en un bispato alieno a las diocesis aragonesas, os casos en que un aragonés ye bispe en as diocesis aragonesas y os casos en que un no aragonés ye bispe en as diocesis aragonesas. --Manuel Trujillo Berges 15:16 4 may 2011 (UTC)
thread_title:  Bispes "en" y bispes "de"